Számtalan típusú ipari mérleg létezik – ezek közé tartoznak többek között az asztali mérlegek, padlómérlegek,
precíziós mérőrendszerekhez tartozó érzékelők és mérőcellák, raklap mérlegek, dinamikus tömegmérő rendszerek vagy éppen a járműmérlegek. Az egyes mérlegkategóriákon belül analóg és digitális modellek egyaránt rendelkezésre állnak, és mindegyiknek megvan a maga előnye. Az analóg mérlegek közé jellemzően költséghatékonyabb mérlegek tartoznak, amelyek különböző alkalmazásokhoz, például egyszerű tömegméréshez, darabszámláláshoz, formulázáshoz és receptúrabeméréshez, keveréshez, sarzsképzéshez, valamint töltéshez és adagoláshoz használhatók. A digitális mérlegek szintén támogatják a fenti alkalmazásokat, azonban nagyobb fokú precizitást és hatékonyabb zaj elleni védelmet biztosítanak, így a kihívást jelentő ipari környezetben is megbízható eredményeket garantálnak. Egy lépéssel tovább haladva a
POWERCELL technológiának köszönhetően többé nincs szükség közösítődobozra a mérleg- vagy tömegmérő rendszerben a tömegmérési pontosság további fokozásához, a technológia emellett állapotfelügyeleti képességekkel is szolgál, amelyek a folyamat átláthatósága mellett az ipari tömegmérési megoldások hosszú távú teljesítményét is biztosítják.